钦定古今图书集成/方舆汇编/职方典/第1467卷 > 《太和县志》
## 钦定古今图书集成/方舆汇编/职方典/第1467卷 > 《太和县志》

鸡足山　按《明一统志》：“一名九曲山，在府治洱海东北一百里。” 峰峦攒簇如莲花，盘曲九折共三足，上有石门七十二寺，仙灵所居。林樾雄深，梯嶝险绝。世传佛弟子大迦叶守佛衣以待弥勒之所，盖洞天也。绝顶五更见日出之光，伟观非一。游人须旬日半月，乃可尽其胜焉。

瀑布泉　，按《明通志》：“在点苍山应乐峰之南涧曰梅溪。夏秋瀑布，下有盆涡，盆中有一激石，其大如马，水激石跳，铿鍧如雷。” 千仞壁上有诗不留姓氏：“翠壁千寻挂玉泉，盆涡激石几干年。当时跃浪如龙马，砥砺磨砻变却圆。疋练卷将高五尺，须臾坠落潭花白。如今任运自推移，等闲占断蛟龙宅。”

翠盆水　按《明通志》，即青碧溪，在马龙峰之南峪有三盆涧水三叠，盆中水清石丽，翠碧交加。药师井　按“《明一统志》，在府城西，此水造纸极洁白。”